
Erdizeko bazkaleku komunalaren inguruan, aldiro, MAG- 
NAren mehatxua dabil. Eztabaida horretan, hainbat eragilek, 
aldika, ageriko interes pertsonalak tarteko, MAGNArena ate- 
rabide ekonomiko gisa aurkezten dute, erranez p nolabait, gaur 
egun Erdizek ez duela inongo errendimendu produktiborik. Eta 
hori, faltsua da; zeren, gaur egun Erdizek, Baztanen aitzina- 
mendurako oinarrizkoa den nekazaritzari sostengua ematen 
baitio. 

Aurtengo datuen arabera, ekaina- 
ren hasmentan 56 baserritarrek beren 
aziendak Erdizen sartu zituzten, de- 
nera 485 behi. Urtean barna, gainera, 
bertze 33 baserritarrek 465 ardi eta 207 
zaldi-behor sartu zituzten. Denera, 89 
nekazari horietatik 50 sektoreko profe- 
sionalak dira eta hortik ateratzen dute 
bizimodua, hortaz, Erdiz, nahitaezkoa 
da beren eguneroko ogia irabazteko. 
Baina gainerako baserritar ez profe- 
sionalak ere behar- beharrezkoak ditu 
Baztanek. Zeren, Baztango baserri- 
tarrei esker, aide batetik, baserriak 
bizirik jarraitzen dute eta beren akti- 
bitate produktiboa iraunarazten; eta, 
bertzetik, beren Lanarekin inguruak 
mantentzen dituzte: bideak, belaiak, 
iralekuak... Eta beraien aktibitatea- 
ren gainean, bertze gisako enpleguak 
sortzen dira: albaiteroak, makineria 
saltzaile eta konpontzaileak, tek- 
nikoak... Guzti horrek herrietako bi- 
zitza atxekitzen Laguntzen du eskolak 
adibidez, eta nekazariak dira, konpa- 
raziora, balleko denda eta komertzioak 
gehiago erabiltzen dituztenak. Base- 
rriak iraunaraziz, halaber, hari Loturiko 
eta gure nortasunaren zati den kultura 
atxekitzen da. Gainera, jatekoak pro- 
duzitzen dituzte. Azken urteetan abe- 
rastasun faltsu batek buruak zopatu 



dizkigu, atzendurik, bizia jatekoetatik 
hasten dela; ba, hori bera eskaintzen 
dute hemengo baserritarrek, jatekoak. 
Bertzalde, Loizu hiltegian oinarriturik 
proiektu publiko enpresarial bat egin 
nahi bada horretarako beharrezkoak 
dira baserritarrak eta beraiek pro- 
duzitzen dituzten kalitatezko haragiak. 
Erran dugunez, baserritarrek ingurua 
mantentzen dute eta Baztango oraingo 
paisaia, turistek hainbertze estimatzen 
duten hori bera, nekazariek sortu eta 
zaintzen dute; hortaz, nekazaritza ere, 
turismoa garatzeko nahitaezkoa da. 
Ikusi daitekeen moduan, Erdizek zuze- 
nean eta zeharka tokiko ekonomia so- 
zial p hurbilekoa eta banatua Laguntzen 
du. Horren aldean, MAGNAren harro- 
bitzarrak, hemen aipatu ditugun guz- 
tiak desegite bidean paratuko Lituzke. 
Horren adibidea Eugin pasatu dena da, 
orain 40 urtetik dago MAGNA bertan, 
eta berrogei urtetan bertako aktibitate 
produktibo guztiak desagertu dira, ate- 
rabide bakar gisa MAGNA gelditu artio. 
Guztiz menpekoa den ekonomia ere- 
du horren aitzinean, Baztango interes 
orokorraren eta etorkizunaren ikus- 
pegitik, Erdizeko bazkaleku komunala 
iraunaraztea behar-beharrezkoa dela 
begibistakoa da. 

MURRIZKETAK SALATZEAGATIK 




UPNk ^^m 
2 BAZTANDAR 
I5UNDUK0 DITU 



Elizondoko besten bezperan 
Baztango UPNk gonbidatuta 
Yolanda Barcina Nafarroako 
presidentea herrira etorri eta 
plaza inguruan zeuden ehunka 
herritarrek murrizketen aurkako 
protesta inprobisatu zuten. Bihara- 
munean protestarengatik foruzainek 
bi salaketa jarri zituztela erran zuen prentsak eta 
azaroaren hasieran, salaketen jakinarazpenak 
iritsi dira; denera, baimenik gabeko kontzentra- 
zioa egiteagatik 450 euroko bi isun eskaera. Eli- 
zondoko bestetako protesta krisiaren testumguruan 
UPNren Nafarroako Gobernuaren mozketek sortu 
duten haserre sozialaren testuinguruan eman zen, 
horrela, egun horietan.Tuteran bapateko bertze 
protesta jasan behar izan zuen Barcinak; baina 
iduriz, salaketak, mendialderat eta eremu aber- 
tzaleetarat iristen dira soilik, UPNk digun herra- 
ren bertze adibidea. Beti ere Elizondoko bapateko 
protestarengatik jarri dituzten salaketekin murri- 
zketen eta herritarren kontrako erreforma basatien 
aurkako herritarren protesta ixilarazi nah. dute. 
Bankuak eta gobernuak herritarren aurka ahatu 
dira eta UPN eginkizun horretan aitzmdan agen 
zaigu, hainbertze urtetan urineztatutako jarrera 
errepresiboarekin arazo eta protesta sozialak ixil- 
tzeko borondate garbiarekin. Horren aitzmean he- 
rritarren arteko elkartasuna bulkatu beharra dago, 
uztailan salaketen berri izan bezain fite egin zen 
moduan. Modu berean, murrizketa eta erreforma 
basati hauei herritarren antolaketa gero eta sen- 
doagoarekin erantzun behar zaie, baina protestaz 
harago, beraiek proposatzen diguten alternat.ba 
miserable, xehatzaile eta esplotatzailea gamdituko 
duen eredu sozioekonomikoa eraikitzeko eztabaida 
elikatuz. 

Barcina-UPN kanpora! 
Aldaketa sozial eta 
politikoa behar dugu! 



MAGNAk 
ARRANBELARI 
EGINIKO 
MEHATXUEI BURUZ 



Arranbelaren webguneak www.adesarrollobaztan.com 
MAGNAk erregistratu zuela hedatu eta salatu zuen, boronda- 
te oneko jendeak Baztango Garapenerako Elkartearen gibe- 
Lean nor dagoen ohartaraziz. Alta, salaketa egin, eta MAGNA 
harroki eta matoi baten moduan Arranbelaren webgunea- 
ren aurka zakartu zen adieraziz Arranbelak errandakoa 
faltsua zela eta lege-ekintzak hasteko eskubidea beretako 
gordetzen zuela nahiz eta web dominioaren erregistro his- 
torialean dena argi agertzen den. Ba ustezko Lege-ekintze- 
kin komunikazio proiektu ezkertiar eta abertzalea ixilarazi 
nahi badute makur dabiltza. Botere ekonomikoa, MAGNA 

gobernuak, politikariak, komunikabideak, jendeen kontzien- 
tzia... Orrialde osoko publizitateak kontratatuko dituzte, ki- 
rolak patrozinatuko, Garapenerako Elkarteak sortuko... Eta, 
horrela soberan duten DIRUArekin jendea erosiko. 

Ba Arranbelak herriko interesen aide egiten du eta ez 
da saltzen. Oraingo miseriarat ekarri gaituen egitura eko- 
nomikOp politiko, mediatiko eta soziala zein den azaltzen 
saiatzen gara eta langileen, herrien eta lurraren kontrako 
dominazio egitura hori nola egituratzen den agertzen ja- 
rraituko dugu. Komunikazio egitasmo honen ibilbide labu- 
rrean ikusi izan dugunez indarrean den botere egituraren- 
dako deserosoak gara eta aldiro mehatxuekin ari zaizkigu, 
bistan denez, ez da xamurra horrelako presiopean lanean 
aritzea, baina dominazio aparatuari kontra egiteak ordain 
gisa hori dakar. 

Horrela gauzak, Arranbelak bere herri komunikazio 
proiektuan inoiz baino gehiago konprometitu bidenabar, 
bertze behin www.adesarrollobaztan.com MAGNAk erre- 
gistratu zuela berresten dugu. Bai, horrela da. Eta guzti 
honek zera erakusten digu: MAGNAk nahasmendura jokat- 
zen duela, gezurretan ibiltzen dela eta orain gainera me- 
hatxuka dabilela. 



Horrelako enpresak 
Baztanen nahi ditugu? 

Krisi honek oinarrian duen eredu 
sozioekonomikoaren bideraezintasuna 
erakutsi du eta herritarrok antolatzen ez 
bagara oligarkia ekonomiko-politikoak 
eta tokiko beren morroiek gurekin aki- 
tuko dute. Egoera honetan baztanda- 
rrok gure orainarekin eta etorkizuna- 
rekin konpromiso saihestezina dugu, 
denen artean herritarren gehiengoaren 
aldekoa izanen den ekonomia sozial bat 
eraikitzeko eta eredu sozioprodukti- 
bo berri bat eratzeko. Baztango Ezker 
Abertzaletik uste dugu eredu soziopro- 
duktibo horren oinarrian lehen sekto- 
re indartsu eta berritu bat egon behar 
duela zeinean, guttienez populazio akti- 
boaren %15a ariko baiten. Zenbaki hon 
ez dugu hutsetik atera, 2001eko zent- 
suan populazio aktiboaren %U bertan 
ari zela aipatzen baitzen, baina hon bai, 
adin-egitura arras zahartuarekin. Gure 
ustez, portzentai hori bermatu eta sekto- 
rea gaztetu beharko litzateke, horrela, 
lehen sektore berritu eta indartsu ho- 
rren gainean eraldaketa eta banaketa 
azpiegitura-ekonomikoa eraikitzeko, 
betiere, jabego sozialeko esperien- 
tziak lehenetsiz: kooperatibak, enpre- 
sa publikoak, enpresa sozialak... Guzti 
horren osagarri moduan zerbitzu arlo 
desberdinak antolatu beharko lirateke: 
albaitariak, aholkulariak, teknikanak.... 
Ezbairik gabe lehen sektoreak hartu 
beharko lukeen zentraltasunarekin bat 
bertze arlo batzuk garatu beharko lira- 
teke: sozio-sanitarioa, bertako beha- 
rretara egokitutako eraikuntza, energia 
berriztagarriak, hondakinen kudeaketa, 
turismoa, zerbitzu arlo desberdinak... 

Lehen sektorea, Baztanen, Europako 
Nekazal Politiken eta Nafarroako Go- 
bernuaren iniziatiben ondorioz arrunt 
gainbehera etorri da, gainera elikadura- 
industriak eta banatzaile handiek bulka- 
tuta merkatuan eta lehia gogorrean 



oinarritzen den eredu intentsibo eta m- 
dustriala bulkatu dute nekazari ttipiak 
ito ber-tzerik egiten ez dituena eta se- 
ktore guztia desegin. Baina Baztanek eta 
Euskal Herriak nekazaritzarik gabe ez 
du gerorik, nekazariek jatekoak egiten 
dituztelako eta jatekoek bizia ematen du- 
telako. Gaur egun Txileko edo Alpeetako 
sagarrak jaten ditugu, urruneko esneki 
eta barazkiak; haragi gehienak edozein 
txokotatik ekarritakoak dira... Baztanek 
dituen baliabide naturalak kontuan 
hartuta eta bertan nekazaritzak izan 
duen garrantzia, Baztani eta inguruko 
hiriguneei - Irunerria eta Behe Bi- 
dasoa- begiratuko dien lehengaien eta 
eraldatutako elikagaien produkzio sis- 
tema herritar eta soziala eraiki behar 
dugu. Horretarako behar-beharrezkoa 
dugu Baztanen eredu sozioproduktibo 
horren zerbitzurat egonen den neka- 
zal formakuntza ziklo baten ezarpena: 
jendea profesionalki prestatuko duena, 
iniziatibadun eginen duena eta ekimen 
kooperatiboetarako gaituko duena, be- 
tiere lurrarenganako errespetuan ha- 
ziak eta, bistan denez, euskaraz. 



Aipatu nekazal formakuntza zikloa 
bide luze bateko pausu bat bertzerik ez 
da; hala, hamarnaka urtetan oraingo kn- 
sir'at ekarri gaituen sistema muntatu ba- 
dute, bertze eredu sozioproduktibo bat 
abiatzeko ere urte andana beharko dugu 
eta pazientzia era bai; hortaz, garrantzit- 
suena, norat joan nahi dugun jakitea da. 
Baztango Ezker Abertzaleak bide ho- 
rretan Baztanen nekazal formakuntza 
zikloa jartzeko eztabaida pizteko egi- 
nahalak eginen ditu. Baztanen garape- 
nean estrategikoa den gaia den aldetik. 
eztabaida Baztan mailan eman beharko 
litzateke. 

Egin dezagun bidea! 

Abertzaletik 
uste dugu eredu 
sozioproduktibo 
berriaren oinarrian 
lehen sektore 
indartsu eta berritu 
bat egon behar 
duela zeinean, 
guttienez populazio 
aktiboaren %15a 
ariko baiten. 



Behar-beharrezkoa 
dugu Baztanen 

eredu 

sozioproduktibo 
horren zerbitzurat 
egonen den nekazal 
formakuntza ziklo 
baten ezarpena: 
jendea profesionalki 
prestatuko duena, 
iniziatibadun 
eginen duena eta 
ekimen kooperati- 
boetarako gaituko 
duena, betiere 
lurrarenganako 
errespetuan haziak 
eta, bistan denez, 
euskaraz.. 



Baztango ezker abertzalea 

BAZTANGO 
EZKER ABERTZALEA 



5 



HARROBIAK, XEHAKUNTZA ETA 
- HERRITARREN BEHARRAK 



Urteetako bazterketa p desinber- 
tsio eta poLitika ekonomiko neolibe- 
ralen ondorioz Baztan ere p inongo 
egitura produktiborik gabe utzi dute. 
Orain, aterabide ia bakar gisa p harro- 
biak bertzerik ez dizkigute aurkezten 
eta, horrela, Baztanen, bortz proie- 
ktu berri airean dabiltza. Harrobien 
edo meategien gaia baloratzeko ko- 
menigarn'a da aipatutakori, gogoe- 
tarako bertze elementu batzuk ge- 
hitzea. Horietako bat, milaka urte 
direla jendeak beren beharretarako 
lehengaiak ateratzeko harrobi edo 
meategiekin hasi zirela. Horrekin 
batean, azpimarratzekoa da ere, 
edozein harrobi edo meategi ingu- 
ruari buruz interbentzio erasokorra 
dela, bazterrak xehatzen eta desa- 
gerrarazten baititu, nahiz eta gero 
berreskuratzeko planak egin. Hala- 
ber p harrobi proiektuaren inguruan 
bizitzarik ba ote den baloratzeko 
bertze aspektu bat izan daiteke, ze 
bertze jarduera egiten diren, ingu- 
ru horren balio ekologikoa, legea 
betetzen ote duen; guzti horiei ere, 
lanpostuak eta errentagarritasun 
ekonomiko irizpideak eransten ahal 
zaizkio... Bistan denez irizpide guz- 
tiak ez daude maila berean eta, ho- 
rien artean mailaketa bat egitea be- 
harrezkoa litzateke. 

Harrobien edo meategien gaia 
zentzu komunetik aztertuta eta plan- 
teamendu arrazional minimo batetik 
harrobi horren erabilgarritasun so- 
zialaren ikuspuntutik hasi beharko 
litzateke, izan ere, erran dugunez, 
ezabaketa fisikoa suposatzen duen 
jarduera bati buruz ari baikara. 
Etxeak zaharberritzeko lehengaiak 
ateratzeko harrobia, baserrietako 
pistetarako materialak emanen di- 
tuena, etxe aski ez dagoen herrian 
etxe berriak egiteko, beharrezkoak 
diren errepide, karrika eta urbani- 
zazio lanak egiteko eta moldatze- 
ko... Guzti horietarako harrobi edo 
meategiak beharrezkoak lirateke- 



ela onartu beharko genuke. Hortaz, 
lehendabiziko pausu hori emanda, 
ondotik tokirik egokiena bilatu be- 
harko litzateke: inguruan bizitza- 
rik ote dauden, ze bertze jarduera 
dauden, tokiaren balio ekologikoa... 
jakinik beti konponbide idealik ez 
dagoela eta erabaki guztiak ere ez- 
tabaidagarriak direla eta kaltetuak 
utziko dituztela. Baina badira bertze 
gisako harrobi eta planteamenduak 
ere, adibidez: etxe hutsak nonahi 
izanik, etxe berriak egiteko beha- 
rrezkoa den materiala ateratzeko 
harrobiak egitea ongi legoke? Edo 
bat ere errentagarritasun sozialik 
ez duten proiektuetarako: Itoizko 
urtegia (166 milioi euroko kostua), 
Nafarroako Kanala (400 milioiko 
aurrekontua) , Pirinioko autobidea 
(310 milioi)... edo Abiadura Han- 
diko Trena (Nafarroako korridore 
osoaren aurrekontua 3.150 milioiko 
da, 2012an 134 milioi bideratu zi- 
tuzten, inbertsioetarako aurrekon- 
tu osoaren %47)... Horietarako baz- 
terrak xehatzea onar-tzen ahal da? 
Bistan da, azkeneko hauen kasuan 
xehakuntzak ez duela inongo behar 
sozialik asetzen, ekonomia eredu 
erogarri eta sun-tsigarria bazka- 
tu bertzerik ez du egiten; hori bai, 
eraikuntza enpresa handiak eta ho- 
rietako administrazio kontseiluak 
eta akziodunak dim publikoarekin 
aberastu bidenabar oraingo krisirat 
ekarri gaituen egitura produktiboa 
erreproduzituz. Eta, ezbairik gabe, 
paradisu fiskaletan gorderik dituzten 
diruak sektore horien errekonbert- 
sioa egiteko erabili beharko lirateke. 
Modu horretan, pentsa istant batez, 
Elizondoko saihesbidearen H milioi 
euroko kostu erreala zergatik ez 
dute inbertitu Baztanen ikuspegi lu- 
zeko egitura produktiboa sortzeko? 
Zertarako eta norendako erabiltzen 
dute diru publikoa? Hori da eztabai- 
daren muina. 



Horrela gauzak, bistan da, krisial- 
di betean eta enplegu suntsiketaren 
eta langabezi hazkorraren testuin- 
guruan edozein proiektu, buruga- 
beena eta xehatzaileena ere, premia 
sozial horretaz inoiz baino gehiago 
kutsatzen da; eta horrek, eztabaidari 
bertze dimentsioa eman badiezaioke 
ere, sakoneko gogoeta ez du alda- 
tzen. Xehakuntza hutsa eta inbertsio 
publiko burugabeak ez dira onartzen 
ahal. 

Akitzeko, azken kontu bat, egi- 
tasmo hauen inguruan kaltetutako 
herrietako batzarreek edo herrita- 
rrek dute erabakia hartu beharra. 
Eta erabaki-hartze prozesuko ezta- 
baidan, etorkizun hobeagoa eta zen- 
tzuzkoagoa nahi badugu aipatutako 
ideia guzti horiekin eragin beharko 
da. 



Harrobien edo 
mehategien gaia 
baloratzeko komenigarria 
da gogoetako bertze 
elementu batzuk gehitzea.- 
lehengaia ateratzekoak 
direla, inguruari buruz 
interbentzio erasokorra 
dela, tokirik egokiena ote 
den baloratu behar dela 
(inguruan bizitzarik ote 
dauden, ze bertze 
jarduera dauden, tokiaren 
balio ekologikoa...). Baina 
sakoneko gogoeta ez du 
aldatzen. Xehakuntza 
hutsa eta inbertsio 
publiko burugabeak 
ez dira onartzen ahal. 



abertzalea 



Zer iZanen da SortU. Euska l Herri askearen aide lanean eta borrokan 

-S^fe^roCnrr i =lLna n ,o l a kU n,ea d a S o rtU . 

Prozesuaren abiapuntua 

• Aurtengo udaberrian abiaturiko prozesua da. 
. 300 bat lagunek parte hartu du prozesuaren 

lehen fase honetan, eskualdeka eratutako Ian 

taldeetan. Kontraste prozesu bat izan da, ideia 

nagusien inguruan. . 

. Jasoriko ekarpen eta emendakin guztiekin 

osatu dira eratze prozesurako erabiliko diren 

ponentziak. 



Batzarreen metodologia 



Egutegia 



Orain abiatuko da eratze prozesua bere horre- 
tan Herriz herri egingo dira eztabaidak eta bo- 
zketak Herrialdez herrialde, Gipuzkoako 71 he- 
rri eta auzoetan burutuko da prozesua. Bizkaiko 
110etan Arabako 49etan eta Nafarroako 63etan. 
Orotara, Araba, Bizkaia, Gipuzkoa eta Nafarroako 

293 herritan. . 

. Azaroaren 17an, adibidez, Oinarn Ideolo- 
gikoen inguruko eztabaida egin zen Elizon- 
doko Arizkunenea kultur etxean. Ondoko 
batzarrak ere toki berean eta goizeko 1 0etan 

eginen dira. 
. Abenduaren 15ean: lido Politikoaren ingu- 

rukoa. 
. Urtarrilaren 26an: Antolaketa eredua eta 

funtzionamenduari buruzkoa 
. Otsailaren 9an: Barne hauteskundeak 
. Otsailaren 23an: Sorturen Kongresua. Sor- 

tu martxan izango da %100. 

Kongresuaren ondorenerako utzi da Komu- 
nikazioari dagokion atalaren eztabaida, bertan 
parte hartu nahi duten militante guztien artean 
egiteko. 

Sorturen eratze prozesua NAZIONALA iza- 
nen da Ipar Euskal Herrian ere orain abiatu dute 
militantziaren arteko ponentzien banaketa eta 
amaiera ere Kongresu berean bat eginen dute, 
nahiz tarteko eztabaiden datak desberdmak izan 
Ipar eta Hego EHn. 



• Parte-hartzailea izanen da. 

. Oinarri ideologikoak eta antolakuntza eredua ^ due 
dokumentua jada banatua dago, Baztanen la 200 banatu di 
uguTdo polltikoa eta Komunikazioa biltzen dituena. da ozen 
asteotan iritsiko da herri guztietara. -Hemetan lan-taldeak 
sortu d ra eta sortzen dihardute batzarretan parte-hartzea 
sustatzeko eta baita Sorturen barne antolaketan ere parte 

.Her" batzarren metodologia ere talde txikier , bidezkc , eztebai- 
dan oinarrituko da, gero guztien arteko eztaba,da eta bozketa 
orokorra egiteko. 



Lehen eztabaida: 
Oinarri Ideologikoak 



. Erran bezala, Sorturen eratze prozesuari azaroaren 17an egin 
zlren eztabaidekin hasiera eman zaio. Oinarri Ideolog.koen 
tabaidarekin hain zuzen. Lehen eztabaida honen heburua 
sortu nahi den indar politiko independentista eta soz.alista be 
rriaren perfil politiko-ideologikoa zehaztea izan da 

. Horrela bada, SORTUren eztabaidan parte hartuko duten 
parts a guztien artean indar politiko berriak ertzeren ar- 
tean independentzia, sozialismoa, euskara, ekologismoa fe- 
mmismoa internazionalismo. aniztasuna... nola ulertzen du- 

.'LanhorlM'eratzeko. txostenean egiten den proposamenari 
h'obekuntzak edota ekarpen alternatiboak 
dute batzar irekietan parte-hartu duten lagunek. "Ekarpen ho 
riek batzarretan bertan sakondu eta bozkatu dira eta onartuak 
izatekotan. datorren otsailaren 23an burutuko den I. Kongre- 
suan onartuko den behin betiko ponentzian jasoko dira.. 



Gonbidapena 



. Bere burua ezkertiar eta independentistatzat duenak eta Zutik 
EH ebazpenaren edukiak bere egiten dituen edono^ena- 
go ezker abertzaleko kidea izan, ala ez, dute SORTUren eratze 
Drozesuan parte hartzeko aukera. 

. P Gu deialdia beraz. bere burua ezkertiar eta .ndependen^ 
tatzat duten lagun horiei, euskal Herrian independentzia eta 
sozialismoa eraiki nahi duten gizon eta emakume oron. gazte 
zein helduei, Sortu prozesuan parte hartu dezaten. 

• Prozesu herritarra burutu nahi dugu, eta horretarako hernta- 
rrekin batera eginen dugu. 

BAZTANGO EZKER ABERTZALEA 



EUSKALPRESOEN 
ESKUBIDEEN ALDE 

.>asa den Azaroaren 10ean, Euskal 
Herriko jendarteak altu eta garbi erran 
zuen berriro ere, euskal preso eta ihes- 
Lari politikoen egoerak konponbidea 
behar duela. Herrira mugimenduak 
deituta eta "HURBILDU BAKERA" Lelo- 
pean 15.000 lagunek txiki utzi zituzten 
Baionako kaleak, azkeneko urteetan 
hi ri honetan egin den manifestaziorik 
haundienetarikoa burutuz. 

Euskal preso eta iheslari politikoak 
Euskal Herria eta espainiar zein fran- 
tziar estatuen arteko gatazka gogor 
eta luzearen ondorio izanik, ezinber- 
tzekoa zaigu heuren egoerari irtenbi- 
dea bilatzeko urratsak ematen hastea, 
herri honetan Bakea eta normalizazioa 
lortze aldera. Euskal Herrian, bake bi- 
dean urrats erabakiorrak ematen ari 
diren arren, estatuek ez dute deus egin 
aitzinerat pausoak emateko eta egoera 
honi irtenbide demokratiko bat ema- 
teko. Are gehiago, orain arteko bide 
beretik jarraitu dute, errepresioaren 
bidetik hain zuzen ere. Iraganeko neu- 
rriei iltzatuta jarraitzen dute, garai 
berriak oztopatuz. Elkarrizketa eta 
giza eskubideen errespetua ukatzen 
dituzte, nahiz eta hauek konponbide- 
rako oinarrizko elementuak izan. Ho- 
riek horrela, ehunka preso, iheslari 
eta senideek gatazkaren ondorio bor- 
titzakjasaten jarraitzen dute. 

Argi dago espainiar zein frantziar 
gobernuek espetxe politika erabil- 
tzen dutela konponbidea galarazteko, 
egoera okertuz eta enfrentamendua 
eta tragedia bilatuz. Preso eta ihesla- 
rien egoerak lehengoan jarraitzen du. 
Iheslariei dagokionez, jazarpenaren 
ondorioz ezkutuan bizitzera behartzen 
dituzte eta iheslari aunitzek ez dituzte 
oinarrizko bizi baldintza duinak ber- 
maturik. 



. resoei dagokionez bernz, beraien 
kontra ezarritako salbuespen neurriek 
indarrean jarraitzen dute, bizi arte- 
ko zigorral Parot dotrina deiturikoa) , 
edo preso gaixoak kartzelan manten- 
tzea kasu, eta baita sakabanaketak 
ere. Gaur egun 605 pertsonek osatzen 
dute Euskal Preso Politikoen Kolekti- 
boa. Hauetatik soilik 7 Euskal Herriko 
espetxetan daude. Gehienak espainiar 
estatuan daude : 443; Frantziar esta- 
tuan:132. Horrekin batera Ingalaterran 
3 preso eta Ipar Irlanda, Eskozia eta 
Portugalen preso bana daude. Eus- 
kal Herrian 11 pertsona etxean preso 
daude eta Italian beste bat egoera ber- 
dinean. Azkenik, Frantzian preso bat 
Autun-en konfinatua dago. 605 preso 
hauetatik 13 gaixotasun larriak paira- 
tzen dituzte, 68k bizi osorako zigorra 
aplikatua dute eta 145 presok 2/3ak 
bete dituzte. 

Baztango egoerari dagokionez, ai- 
patu nahiko genuke lhaki Erro eta Joxe- 
miel Gazteluren egoera. lhaki Errok 25 
urte darama kartzelan. 201 1 ko Otsai- 
laren 20an zigor osoa bete zuen, baina 
2006ko Maiatzaren 6an bizi arteko zi- 
gorra (Parot doktrina deiturikoa) eza- 
rri zioten, horrela 2017a arte kondena 
luzatuz. Gainera aurtengo urtarrilaren 
18an Almeriako ospitalean ingresatu 
behar izan zuten, bertan, "kardiopatia 
istemiko larria" diagnostikatu zioten. 
Bihotz kateterismoa egin eta 3 stent 
jarri zioten. Inakik kondena osoa be- 
tea izan arren eta larriki gaixo egon 
kartzelan mantentzen dute. Joxemiel 
Gaztelu berriz, 15 urte darama pre- 
so. Gaur egun Algezirasen dago etxe- 
tik 1200km-tara. Lehen aipatu dugun 
bezala, gobernuek ez dute preso eta 
iheslarien egoerari irtenbidea bilatze- 
ko borondate politikorik, alderantziz, 
mendekuan oinarrituak sufrimendua 
areagotzen duten muturreko egoerak 



bilatzen dituzte llosu Unbetxebei 
kasu). 



Gobernuak 



posizio esta- 



da herri aktibazioa. Herri presioaren 



behartu behar ditugu estatuak. 

• Salbuespen neurriekin akitzea 
Preso gaixo larriak askatzea 
Bizi arteko zigorra bertan 
behera uztea 

• Kondena osoa bete dutenak 
kaleratzea 
2/3ak bete dituztenak kaleratzea 

Sakabanaketarekin akitu eta 
euskal presoak euskal herrira 
ekartzea dagozkien eskubideen 
jabe. 

Hortarako, astero ortziraletan 
burutzen dugun elkarretaratzean parte 
hartzera gonbidatzeaz gain, hurrengo 
hilabeteetan izanen diren bi hitzordu 
qarrantzitsuetara animatu nahi zaituz- 

BAZTANEN ERE EUSKAL HERRIKO 
GAZTEANTOLAKUNDE BERRIA SORTZEKO 
ZUKGUA PROZESUA ABIAN 






Herriz herri abiatu dugun gazte 
prozesua da ZukGUA. Prozesu honen 
bitartez gazte antolakunde bat sortu 
nahi dugu, independentziaren alde- 
ko eta ikuspegi ezkertiarreko gaztez 
osatuko dena. Jatorria, udan barna 
egindako hausnarketa eta harreman 
dinamikan dago. Herriz herri gazteok 
antolatzeko dugun beharraz hausnartu 
eta ideia hau partekatzen igarotako hi- 
Labeteen ondotik aterako ondorioa da. 

Gazte antolakunde baten beharra 
dagoela argi dugu, orain zer nolako an- 
tolakundea nahi dugun, zehaztu behar 
dugu. Hortik izena beraren izana ere. 
Norbanakotik (ZUK, gutako bakoitzak) 
kolektibora (GU, osatzen dugu). Guz- 
tion ekarpena beharrezkoa baita egia- 
zko gazte antolakunde anitz eta zabal 
bat osatzeko, guztion zaporea eta guz- 
tion grina. Baina, ez hori bakarrik, izan 
ere, kolektibo garen heinean, gazte 
modura kezka, arazo eta bizi ikuspegi 



propio bat dugulako, prozesua berak 
guretako ere aberasgarria izanen da 
(gozatu, ikasi, landu, eztabaidatu, par- 
tekatu, harremandu...ko garelako). 

Modu horretan, Euskal Herriko 
hainbertze herritan bezala, Baztanen 
ere prozesu hau aitzinerat eramateko 
lanean egon gara. Uda aldean Baztan- 
go gazteei, egin behar genuenaren be- 
rri eman genien. Beti ere gurekin Ian 
egitera gonbidatuz. Iraila bukaeran 
Zarautzen, Euskal Herri osoko gazteak 
bildu ginen, prozesuaren aurkezpen 
nazionala egiteko. Bertan joko eta di- 
namika desberdinen bitartez gure ar- 
tean elkar ezagutu ginen, giro gozo eta 
atsegin batean. 

Aurkezpenaren ondotik, Baztanen 
prozesuari ekin genion. Prozesua 
hiru zatitan banatzen da. Lehenengoa 
munduko ikuspegia aztertzean datza, 
bigarrena Euskal Herriko egoera eta 



azkenekoa, guretzako garrantzitsue- 
na dena, gazte antolakunde berriaren 
nondik norakoak eztabaidatu eta era- 
bakitzea. 

Eztabaida hauek lantzeko, lehenik 
gaia aztertzeko dinamika batzuk egi- 
ten ditugu. Dinamika hauek arras di- 
namikoak eta praktikoak izaten dira, 
bideoak, jokoak, artikuluak... Hauek 
norberaren hausnarketatik, besteen 
ikaskuntza aberastera bideratuak dau- 
de (zukGUA). Ariketa hauen ondotik po- 
nentzia batzuk lantzen ditugu eta hauei 
ekarpenak egiten dizkiegu, beti ere 
dinamiketan landutako edukietan oi- 
narrituz. Horrela, Euskal Herriko gazte 
guztien artean gazte erakundea berri 
sortu arte. 

ANIMATU ETA PARTE HARTU GAZTE! 
Aunitz dugu errateko. 

dnformazio +: www.gaztezukgua.info) 



UPN 



Barcina, zer pasatu da Pejenauteren 
ustezko dim zuriketarekin? 



^zketak batzuendako 



l?a zesantiak bertzeendako? 

UPNr 



nahasteko? 



